Pielikums Nr.1

Iepirkumam „Autostāvvietu pārvaldības pakalpojumi”

iepirkuma identifikācijas Nr. LNSC 2022/5

Nolikumam

**TEHNISKĀ SPECIFIKĀCIJA**

**Autostāvvietu pārvaldības pakalpojumi**

**1. Darba apraksts**

**Vispārīgā informācija**

* 1. Autostāvvietu pārvaldības pakalpojumu mērķis ir nodrošināt SIA „Latvijas Nacionālais sporta centrs" sporta centra “Mežaparks”” (turpmāk tekstā – Pasūtītājs) transportlīdzekļu novietošanas iespējas par maksu un bez maksas teritorijās, kuru robežas ir noteiktas tehniskajām specifikācijām pievienotajā satiksmes organizācijas plānā (turpmāk tekstā – autostāvvietas).
	2. Autostāvvietas atrodas Roberta Feldmaņa ielā 11, Rīgā, zemes vienībā ar kadastra apzīmējumu 0100 084 0175.
	3. Autostāvvietu kopējā ietilpība nepārsniedz 100 transportlīdzekļus.
	4. Līguma darbības laikā Pasūtītājam ir tiesības koriģēt Autostāvvietu robežas, ietilpību, kā arī grozīt satiksmes organizācijas plānu.
	5. Līguma darbības laikā Izpildītājam būs nepieciešams saskaņot divas ceļa zīmes Nr.206. “Dodiet ceļu” uzstādīšanu un satiksmes organizācijas plānu.
	6. Sagatavojot piedāvājumu un aprēķinot līgumcenu jeb procentu likmi par autostāvvietu pārvaldības pakalpojumiem, pretendents var ņemt vērā, ka vidējie ieņēmumi mēnesī (12 mēnešu ietvarā) par Autostāvvietu lietošanu ir aptuveni 3000 *euro*. Norādītie ieņēmumi par Autostāvvietu lietošanu ir indikatīvi un ir mainīgi, un izmaiņas ieņēmumu apjomā nevar būt par pamatu, lai mainītu finanšu piedāvājumā norādīto procentu likmi par autostāvvietu pārvaldības pakalpojumiem. Finanšu piedāvājumā norādītā procentu likme par autostāvvietu pārvaldības pakalpojumiem būs fiksēta visā iepirkuma līguma izpildes laikā.

**Autostāvvietu pārvaldības pakalpojumi**

* 1. Pakalpojuma sniedzējam saskaņojot ar Pasūtītāju, teritorijā būs jāizvieto 3 atsevišķi komplekti ar ANPR (automātisko numura zīmju atpazīšanas sistēma) kamerām (vai ekvivalentām) un GSM sakariem lai pārraidītu datus uz serveri.
	2. Iekārtas un to darbības uzsākšanu jānodrošina 4 nedēļu laikā no līguma noslēgšanas brīža.
	3. Nepieciešams uzstādīt maksāšanas aparātu/us ar auto numuru ievadi un iespēju norēķināties ar bankas kartēm un skaidru naudu.
	4. Pakalpojuma sniedzējs (turpmāk tekstā – Operators) nodrošina Autostāvvietu pieejamību Autostāvvietu lietotājiem 24 (divdesmit četras) stundas diennaktī un 7 (septiņas) dienas nedēļā. Operators nodrošina teritorijas un autostāvvietu lietošanas noteikumu ievērošanas kontroli un maksas par autostāvvietu lietošanu saņemšanu un uzskaiti.
	5. Teritorijas un autostāvvietu lietošanas noteikumus izstrādā Operators. Teritorijas un autostāvvietu lietošanas noteikumi (turpmāk – Noteikumi) Operators rakstveidā saskaņo ar Pasūtītāju.
	6. Operators autostāvvietas kontroli veic attālināti 24 (divdesmit četras) stundas diennaktī un 7 (septiņas) dienas nedēļā.
	7. Ja tiek konstatēts, ka sistēmai ir tehniskas problēmas vai tā ir bojāta, tad Operatoram sistēmas bojājums jānovērš 24h laikā.
	8. Operators, saskaņojot ar Pasūtītāju un Rīgas domes Pilsētas attīstības departamentu (institūcija, kas pilda būvvalde funkciju) (ja to paredz normatīvo aktu prasības) un citām institūcijām, ja attiecināms, Autostāvvietās uzstāda vismaz 1 (vienu) maksas automātu (Pasūtītāja norādītajā vietā), citas iekārtas un aprīkojumu, kabeļus, gaismas ķermeņus un antenas, funkcionālās un informatīvās zīmes, reklāmas un informācijas stendus ar Noteikumiem, kas nepieciešami autostāvvietu pārvaldības pakalpojumu nodrošināšanai, kā arī veic Autostāvvietu teritorijas marķēšanu ar krāsu vai speciālajiem līdzekļiem.
	9. Būvdarbi Autostāvvietās veicami tikai pēc būvniecības ieceres realizācijai vajadzīgo dokumentu saskaņošanas, ja tādi nepieciešami, būvdarbu un to apjomu, un būvniecības izmaksu (tāmju) saskaņošanas ar Pasūtītāju, un būvniecības normatīvajos aktos noteiktajā kārtībā izsniegtu atļauju saņemšanas. Būvdarbi un Autostāvvietu labiekārtošanas darbi veicami, ievērojot būvniecības normatīvo aktu prasības un līgumu.
	10. Operators patstāvīgi sedz visus izdevumus, kas nepieciešami, lai nodrošinātu autostāvvietu pārvaldības pakalpojumu sniegšanu. Operators patstāvīgi sedz visus izdevumus, kas saistīti ar aprīkojuma demontāžu pēc līguma termiņa beigām vai līguma pirmstermiņa izbeigšanas gadījumā. Operatora izdevumus, ko tas taisījis autostāvvietu pārvaldības pakalpojumu nodrošināšanai, Pasūtītājs neatlīdzina. Operatora uzstādītais aprīkojums Autostāvvietās ir Operatora īpašums. Aprīkojums, kas pēc līguma termiņa beigām vai līguma pirmstermiņa izbeigšanas gadījumā nav demontēts, atzīstams par Pasūtītāja īpašumu.
	11. Operators nodrošina maksas iekasēšanu par Autostāvvietu lietošanu 24 (divdesmit četras) stundas diennaktī un 7 (septiņas) dienas nedēļā, tai skaitā Klientu atbalsta problēmsituāciju risināšanai.
	12. Maksa par autostāvvietu lietošanu jeb tarifi ir noteikti tehnisko specifikāciju pielikumā. Līguma darbības laikā tarifi var tikt koriģēti.
	13. Operators nodrošina, ka maksa par Autostāvvietu lietošanu maksājama priekšapmaksas veidā, izmantojot visus šādus norēķinu līdzekļus:

1) maksas automātu – norēķinus veicot skaidrā naudā un maksājumu kartēm,

3) mobilo lietotni (aplikāciju).

* 1. Maksa par Autostāvvietu lietošanu, kas samaksāta šajā punktā noteiktajā kārtībā, uzskatāma par Pasūtītāja ieņēmumiem un tiek ņemta vērā, aprēķinot atlīdzību Operatoram par autostāvvietu pārvaldības pakalpojumu nodrošināšanu.
	2. Operators nodrošina iespēju Pasūtītājam patstāvīgi piešķirt darbiniekiem, nomniekiem, pastāvīgajiem apmeklētājiem u.c. autostāvvietu lietotājiem tiesības lietot autostāvvietas bez maksas, ieviešot atbilstošu tehnoloģisku risinājumu.
	3. Savstarpējos norēķinus Operators un Pasūtītājs veic reizi mēnesī, atlīdzību par iepriekšējā kalendāra mēnesī sniegtajiem pakalpojumiem samaksājot līgumā noteiktajā kārtībā un termiņos.
	4. Operatoram ir tiesības piemērot līgumsodus vai procentu maksājumus Noteikumu pārkāpumu novēršanai. Ieņēmumi, kurus Operators gūst, piemērojot līgumsodus vai procentu maksājumus, uzskatāmi par Operatora ieņēmumiem un netiek ņemti vērā, aprēķinot atlīdzību Operatoram par autostāvvietu pārvaldības pakalpojumu nodrošināšanu.
	5. Operators nepieļauj Autostāvvietu tehniskā stāvokļa pasliktināšanos (ievērojot pieļaujamo dabisko nolietojumu), horizontālais seguma marķējums jāatjauno katru gadu vai pēc nepieciešamības.
	6. Operatoram ir pienākums nodrošināt attiecīgo iestāžu un komersantu piekļuvi Autostāvvietās esošajiem inženiertīkliem.
	7. Operatoram ir pienākums pēc līguma termiņa beigām, kā arī līguma pirmstermiņa izbeigšanas gadījumā, 10 (desmit) dienu laikā pilnībā atbrīvot Autostāvvietas no Operatoram piederošā īpašuma.
	8. Pasūtītājs nodrošina Autostāvvietu teritorijas un tai pieguļošās teritorijas ikdienas tīrīšanu, tai skaitā sniega tīrīšanu, uzkopšanu un atkritumu izvešanu.
	9. Pasūtītājs, iepriekš rakstiski paziņojot Operatoram, ir tiesīgs uz laiku apturēt Autostāvvietu darbību, ja tas ir saistīts ar nozīmīgu publisku sporta pasākumu norisi. Šādā gadījumā Operatoram ir pienākums pārtraukt maksas iekasēšanu par Autostāvvietu lietošanu.

Pielikumā:

1. Satiksmes organizācijas plāns ar autostāvvietu izvietojumu;
2. Tarifi.

**Satiksmes organizācijas plāns ar autostāvvietu izvietojumu**



*)*

**TARIFI**

|  |  |  |  |
| --- | --- | --- | --- |
| **Autostāvvietu lietošanas termiņš** | **Laika periods** | **Tarifa likme stundā** **(EUR)** | **Perioda maksa** **(EUR)** |
| Īstermiņa | 08:00 - 15:00 | 1,00 | 5,00 |
| 15:00 - 24:00 | 2,00 | 10,00 |
| 24:00-8:00 |  | 2,00 |
| Ilgtermiņa | Abonements mēnesim |  | 40,00 |